Andrew John "Andy" Holmes (født 15. oktober 1959 - 24. oktober 2010) var en britisk roer og dobbelt olympisk guldvinder fra London. Holmes vandt, som del af den britiske firer med styrmand, guld ved OL 1984 i Los Angeles efter en finale, hvor USA fik sølv mens New Zealand to bronzemedaljerne. Bådens øvrige besætning var Martin Cross, Richard Budgett, Steve Redgrave og Adrian Ellison. Fire år senere vandt han, som makker til Steve Redgrave, guld i toer uden styrmand ved OL 1988 i Seoul. Ved de samme lege vandt han desuden bronze i toer med styrmand. Holmes vandt desuden to VM-guldmedaljer i roning, én i toer med styrmand ved VM 1986 og én i toer uden styrmand ved VM 1987. I 2010 døde Holmes i en alder af kun 51 år af Weils sygdom.